喺 1990 年代，有多位神經科學家將上述嘅研究進一步擴展，指同步嘅神經振盪幫手喺塊視覺皮層嗰度將個人見到嗰啲特徵（色水、形狀同角度等）整合埋一齊，等個人感知到「一件物件」－即係例如當一個人望到一樖樹嗰陣，佢塊視覺皮層嗰度表示「樹幹」嘅神經細胞同埋表示「樹枝」嘅神經細胞都會受刺激，並且以同步嘅頻率出現神經振盪，令個人感知到一件同時有「樹幹」同埋「樹枝」呢兩個特性嘅物件－一樖樹。